open-index/open-wikipedia-markdown huggingface dataset:
J. T. Walsh

**J. T. Walsh** (nombre artistico de **James Thomas Patrick Walsh**), naixiu de San Francisco (California, Estaus Unius) o 28 de setiembre de 1943 y muerto por un infarto de miocardio lo 27 de febrero de 1998 en La Mesa (California, Estaus Unius), estió un actor estausunidense, activo en o cine estausunidense dende meyaus d'os anyos 1970 dica la suya muerte.

D'entre la suya filmografía, se pueden citar bellas cintas a on i actuó, como *[[Eddie Macon's Run]]* (1983, Jeff Kanew), *[[Hannah and Her Sisters]]* (1986, Woody Allen), *[[Good Morning, Vietnam]]* (1987, Barry Levinson), *[[The Big Picture (cinta de 1989)|The Big Picture]]* (1989, Christopher Guest), *[[The Russia House (cinta)|The Russia House]]* (1990, Fred Schepisi), *[[A Few Good Men (cinta)|A Few Good Men]]* (1992, Rob Reiner), *[[Sniper (cinta de 1993)|Sniper]]* (1993, Luis Llosa), *[[The Client (cinta de 1994)|The Client]]* (1994, Joel Schumacher), *[[Executive Decision]]* (1996, Stuart Baird), u *[[The Negotiator]]* (1998, F. Gary Gray).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por J. T. Walsh.

## Vinclos externos
*  J. T. Walsh en Internet Movie Database.
*  J. T. Walsh en TCM Movie Database.
*  J. T. Walsh en Rotten Tomatoes.
*  J. T. Walsh en Metacritic.
*  J. T. Walsh en Box Office Mojo.
McQ

***McQ*** (títol orichinal, estrenada en Aragón con ixe mesmo títol) ye una cinta de cine estausunidense de cine negro policiaco d'acción estrenada l'anyo 1974, dirichida por John Sturges seguntes un guión orichinal de Lawrence Roman, con una banda sonora orichinal d'Elmer Bernstein, una dirección de fotografía de Harry Stradling Jr., una producción cinematografica de Jules Levy y Arthur Gardner ta la productora cinematografica Batjac Productions y un elenco formau por John Wayne, Eddie Albert, Diana Muldaur, Colleen Dewhurst, Clu Gulager, David Huddleston, Jim Watkins, Al Lettieri, Julie Adams, Roger E. Mosley, William Bryant, Richard Kelton y Richard Eastham, entre d'atros actors.

En Seattle (Washington) de nueiz, o sarchento de Policía Stan Boyle dispara contra dos policías de servicio y los mata, dentrando bien luego en una cafetería. Cuan i marcha, l'aspera un auto i entrega la suya arma a lo conductor, pero cuan Boyle marcha, iste li dispara en a espalda, matando-lo. Cuan encara duerme, dispìertan a lo tenient Lon "McQ" McHugh con a noticia de que Boyle ha recibiu disparos chunto con atros dos achents y que toz dos achents han muerto y Boyle ye extremadament greu. Cuan McQ marcha de casa ta ir enta la comisaría, l disparan a él, pero reconoix a Paddy Samuels, un asasino profesional. O capitán Edward Kosterman creye que los ataques son obra de fanaticos de grupos de contracultura pero McQ sospeita d'o narcotraficant Manny Santiago, a qui persigue y escarapelia. Cuan menazan a McQ con destinar-lo a labors burocraticas como sanción, decide dimitir ta asinas continar él por a suya cuenta la investigación; ta fer-lo con bellas garantías legals, contacta con un amigo, qui li consigue documentación como detective privau. A traviés de bels informants descubre que Santiago prepara lo robo d'una gran cantidat de drogas confiscadas por a Policía y que han d'estar destruyidas. Atamas d'ixo, Santiago consigue fer o robo y McQ dentra en o tramacal d'a banda, pero Santiago li diz que sí, que ha feito lo robo pero que no bi heba droga, nomás que zucre, porque bels policías han cambiau a droga por zucre. McQ sospeita de Kosterman y de contino troban restas de droga en o suyo auto, veyendo-se obligau a fuyir. Tanimientres, bien luego deduz qui ye lo culpable d'o robo y d'os asasinatos y qué ye lo que s'ha escaiciu.

A cinta s'ambienta en a suya epoca actual (1974) en Seattle (Washington), y las suyas escenas se filmoron en Aberdeen, Seattle y atros puestos de Washington.

## Elenco

## Se veiga tamién
* Cine en 1974.
* Cintas de 1974.

## Referencias

## Vinclos externos
*  ''McQ'' en Internet Movie Database.
*  ''McQ'' en TCM Movie Database.
*  ''McQ'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/mcq *McQ''] en Rotten Tomatoes.
David Caruso

**David Stephen Caruso**, mas conoixiu por o suyo nombre artistico de **David Caruso**, naixiu de Nueva York (Nueva York, Estaus Unius) o 7 de chinero de 1956, ye un antigo actor y productor cinematografico estausunidense, activo en o cine estausunidense dende meyaus d'os anyos 1970 dica primerías d'os anyos 2010, que ha recibiu bels premios mientres a suya carrera cinematografica.

Encara que Caruso gosa estar conoixiu internacionalment mas que mas por a suya partecipación en series de televisión como ** u *[[NYPD Blue]]*, ha actuau tamién en bellas cintas como *[[An Officer and a Gentleman]]* (1982, Taylor Hackford), *[[Blue City (cinta)|Blue City]]* (1986), *[[King of New York]]* (1990, Abel Ferrara), *[[Cold Around the Heart]]* (1997, John Ridley) u *[[Session 9]]* (2001, Brad Anderson).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por David Caruso.

## Vinclos externos

*  David Caruso en Internet Movie Database.
Richard S. Castellano

**Richard Salvatore Castellano** (conoixiu con o nombre artistico de **Richard S. Castellano**), naixiu de Nueva York (Nueva York, Estaus Unius) o 4 de setiembre de 1933 y muerto en North Bergen (Nueva Jersey, Estaus Unius) o 10 d'aviento de 1988, estió un actor estausunidense, activo en o cine estausunidense dende primerías d'os anyos 1960 dica primerías d'os anyos 1980.

D'entre la suya filmografía como actor, pueden mencionar-se bellas cintas a on i treballó, como *[[A Fine Madness]]* (1966, Irvin Kershner), *[[Lovers and Other Strangers]]* (1970, Cy Howard), *[[The Godfather (cinta)|The Godfather]]* (1972, Francis Ford Coppola), u *[[Night of the Juggler]]* (1980, Robert Butler).

## Filmografía
### Cintas

### Series de televisión

## Referencias

## Vinclos externos

*  Richard S. Castellano en Internet Movie Database.
*  Richard S. Castellano en Internet Broadway Database.
Olivia Newton-John

**Olivia Newton-John**, naixida de Cambridge (Cambridgeshire, Reino Uniu) lo 26 de setiembre de 1948 y muerta en Santa Ynez (California, Estaus Unius) l'8 d'agosto de 2022, estió una actriz y cantaire anglo-australiana, activa en o mundo d'a musica y d'o cine dende la primera metat d'os anyos 1960 y con cuantos premios recibius mientres a suya carrera artistica, mesmo cinematograficos que musicals. Yera filla d'o profesor universitario Brinley Newton-John, nieta d'o fisico Max Born, bisnieta d'o churista Víctor Ehrenberg, sobrina d'o farmacologo Gustav Victor Rudolf Born, tía d'o fotografo y productor musical Brett Goldsmith, de l'actriz y cantaire Tottie Goldsmith y d'o piloto de cursas Emerson Newton-John y prima de l'antropologa Georgina Born. D'o suyo matrimonio con l'actor Matt Lattanzi naixió su filla Chloe Lattanzi, tamién cantaire y actriz.

D'entre la suya filmografía como actriz, puedt destacar-se la suya presencia en bellas cntas, como *[[Toomorrow (cinta)|Toomorrow]]* (1970, Val Guest), *[[Grease (cinta)|Grease]]* (1978, Randal Kleiser), *[[Xanadu (cinta)|Xanadu]]* (1980, Robert Greenwald), *[[It's My Party (cinta)|It's My Party]]* (1996, Randal Kleiser), *[[A Few Best Men]]* (2011, Stephan Elliott) u *[[The Very Excellent Mr. Dundee]]* (2020, Dean Murphy).

## Premios
En 1979, mientres a 36<sup>ena</sup> edición d'os Premios Globos d'Oro, Olivia Newton-John fue nominada a lo Premio Globo d'Oro a la Millor Actriz de Musical u Comedia por o suy papel en *[[Grease (cinta)|Grease]]*, cinta dirichida por Randal Kleiser.

## Filmografía
### Cintas

### Series de televisión

## Referencias

## Vinclos externos

*  Olivia Newton-John en Internet Movie Database.
*  Olivia Newton-John en AllMusic.
*  Olivia Newton-John en Discogs.
*  Olivia Newton-John en Rotten Tomatoes.
Indian Uprising (cinta)

:*Iste articlo ye sobre una cinta estausunidense de western estrenada en 1952; ta atros usos, se veiga *'Indian Uprising***.


***Indian Uprising*** (títol orichinal en [[Idioma anglés|anglés]], en [[Idioma aragonés|aragonés]] ***Sublevación india***, estrenada en [[Aragón]] con o suyo títol traduciu enta lo [[Idioma castellano|castellano]]  coo ***Rebelión india**') ye una cinta de cine estausunidense de cine de western estrenada l'anyo 1952, dirichida por Ray Nazarro seguntes un guión adaptau por Kenneth Gamet y Richard Schayer (basau en una historia de Richard Schayer), con una banda sonora orichinal de Ross DiMaggio, una dirección de fotografía d'Ellis W. Carter, una producción cinematografica de Bernard Small ta la productora cinematografica Edward Small Productions y un elenco formau por George Montgomery, Audrey Long, Carl Benton Reid, Eugene Iglesias, John Baer, Joe Sawyer, Robert Shayne, Robert Foster Dover, Eddie Waller, Douglas Kennedy, Miguel Inclán, Hugh Sanders y Stanley Blystone, entre d'atros actors.

Case McCloud ye un capitán de Caballería de l'exercito estausunidense destinau en 1885 en Arizona que preba de mantener a paz entre los apaches dirichius por Geronimo y los blancos que preban d'invadir o territorio apache ta buscar-ie oro. Cuan seguindo órdens d'o Gubierno McCloud impide a los buscadors d'oro dentrar en a reserva apache, un grupo d'empresarios de Tucson lideraus por Cliff Taggert provocan disturbios dica que consiguen que plegue en o fuerte un nuevo chefe, lo comandant Nathan Stark, qui suprime los controls en as mugas d'a reserva y permite que i dentren os buscadors d'oro. McClud preba terne que terne d'evitar una guerra ubierta, pero Taggarr fa asasinar a un minero con una flecha india, fendo asinas que Stark organice una expedición contra los apaches.

A cinta s'ambienta en 1885 en Arizona, y las suyas escenas se filmoron en Los Angeles (California) y Sedona y atros puestos d'Arizona.

## Elenco

## Se veiga tamién
* Cine en 1952.
* Cintas de 1952.

## Referencias

## Vinclos externos
*  ''Indian Uprising'' en Internet Movie Database.
*  ''Indian Uprising'' en TCM Movie Database.
Cory Edwards

**Cory Edwards**, naixiu d'Anderson (Indiana) lo 21 d'agosto de 1968, ye un actor, actor de voz, guionista y director cinematografico estausunidense.

## Vinclos externos

*  Pachina web de Cory Edwards.
*  Cory Edwards en Internet Movie Database.
The Restless Breed

***The Restless Breed*** (títol orichinal en anglés, en aragonés ***A raza agoniosa***, estrenada en Aragón con o títol de ***Casta indomable***) ye una cinta de cine de western de cine estausunidense estrenada l'anyo 1957, dirichida por Allan Dwan seguntes un guión orichinal de Steve Fisher, con una banda sonora orichinal d'Edward L. Alperson Jr., una dirección de fotografía de John W. Boyle, una producción cinematografica d'Edward L. Alperson, Richard Einfeld, Charles B. Fitzsimmons y Ace Herman y un elenco d'actors formau por Scott Brady, Anne Bancroft, Jay C. Flippen, Jim Davis, Rhys Williams, Leo Gordon, Scott Marlowe, Eddy Waller, Harry Cheshire, Myron Healey, Gerald Milton, Dennis King Jr., James Flavin, Clegg Hoyt y Marilyn Winston, entre d'atros.

Mitch Baker ye un avogau en 1865 a qui lo United States Secret Service comunica que han asasinau a su pai, que yera un d'os suyos achents, en Mission (Texas). Yera investigando sobre un grupo de traficants d'armas que subministraban armas a las tropas de l'emperador Maximiliano I de Mexico cuan o Gubierno estausunidense preferiba un Mexico republicano. Li dicen tamién que l'ha traicionau bel un que ha informau a Newton, qui diriche a los traficants, y li ufren a pistola y la placa d'achent de su pai, encara que él no accepta so que la pistola. Cuan plega enta Mission, se fa pasar por un pistolero, amostrando que lo ye en matar a bel uns d'os farutes de Newton poco dimpués de que istos asasinen a lo "sheriff". Baker s'alocha en casa d'o mosen d'o lugar, qui diriche amás un centro a on se i troban ninos popiellos mezclizos. A mayor d'os ninos de l'orfanato ye Angelita, qui deseya estar bailarina en o "saloon" local, pero cuan conoix a Baker siente atracción por él. Baker ye asperando que plegue enta lo lugar Newton, pero qui plega ye lo "sheriff" Evans, qui conoixeba a su pai, y que li diz que iste s'azacanaría de veyer o que fa su fillo, porque iste lo que deseya ye matar a Newton, y lo menaza con zarrar-lo en a garchola malas que mate a bel atro farute de Newton. En conoixer qui ye Baker, d'atra man, mesmo Angelita que Simmons se fan bien contentos. Pero a situación se complica en plegar Newton enta Mission con un gran grupo de chinez.

A cinta s'ambienta en 1865 en Mission (Texas), y las suyas escenas se filmoron en Victorville (California).

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos
*  ''Kramer vs. Kramer'' en Internet Movie Database.
Enganyapastor de tripa amarilla

**Enganyapastor de tripa amarilla** puet fer referencia a dos aus d'a orden d'os Passeriformes y familia Motacillidae:

* ***[[Motacilla cinerea]]***, tamién dito **enganyapastors grisamariello**.
* ***[[Motacilla flava]]***, tamién dito **enganyapastors amariello**.
Varanasi

**Varanasi** (en hindi वाराणसी), tamién conoixida como **Benares** u **Kashi**, ye una ciudat d'a India d'o estau d'Uttar Pradesh. Teneba una población de 1.198.491 habitants en 2011.

## Referencias
Indore

**Indore** (en hindi इंदौर) ye una ciudat d'a India d'o estau de Madhya Pradesh. Teneba una población de 1.994.397 habitants en 2011.

## Referencias
Furby

O **Furby** ye un chuguet electronico inventau per Tiger Electronics y distribuyiu mundialment per Hasbro dende 1998.

Se vendioron mas de 40 millons de Furbys entre que los tres anyos d'a suya producción orichinal.

Os Furbys estioron lo primer intento exitoso de producir y vender un robot destinau a l'uso domestico.

## Referencias
The Barbarians (cinta de 1960)

***The Barbarians*** (títol orichinal en anglés, a sobén conoixida con o títol tamién en anglés de ***Revak the Rebel***, en aragonés ***Os barbaros*** y ***Revak o rebel***, estrenada en Aragón con o segundo títol traduciu enta lo castellano como ***Revak, el rebelde***) ye una cinta de cine de peplum coproducida por o cine italiano y lo cine etausunidense, estrenada l'anyo 1960, dirichida por Rudolph Maté seguntes un guión adaptau por John Lee Mahin y Martin Rackin (basau en a novela  *[[The Barbarians (novela)|The Barbarians]]*, que heba publicau Francis Van Wyck Mason en 1954), con una banda sonora orichinal de Franco Ferrara, una dirección de fotografía de Carl E. Guthrie, una producción cinematografica de John Lee Mahin y Martin Rackin ta las productoras Galatea Film y Mahin-Rackin y un elenco d'actors a lo cual perteneixen, entre d'atros, Jack Palance, Milly Vitale, Deirdre Sullivan, Austin Willis, Guy Rolfe y Richard Wyler.
 
Mientres os anyos 210 aC en tiempos d'a Segunda Guerra Punica, una flota cartachinesa plega en Penda, una chicota isla en a peninsula Iberica a on i vive un pueblo celta, y dimpués de redotar-lo, levan como rafenas a lo fillo y la filla d'o rei d'a ciudat. O chefe cartachinés quiere violar a la filla, pero ista s'aborina enta la mar y lo cartachinés converte a lo fillo, Revak, en esclavo. En plegar enta Cartago, s'enamora d'él Cherata, una noble cartachinesa, mesmo que Valeria, una presonera romana. Atamas de tot ixo, Revak nomás vive que ta vengar-se d'os cartachineses y en primeras aprende a manullar os elefants y dimpués decide fer amistat con Roma, que deseya controlar a mar Mediterrania.

A cinta s'ambienta en os anyos 210 aC en as actuals Espanya y Tunicia, y las suyas escenas se filmoron en Italia.

## Elenco

## Se veiga tamién
* Cine en 1960.
* Cintas de 1960.

## Referencias

## Vinclos externos
*  ''The Barbarians'' en Internet Movie Database.
Andrés Cuartero Moreno

**Andrés Cuartero Moreno** (Taust, Cinco Villas, 17 de chulio de 1948 - 12 de chulio de 2023) estió un politico aragonés militant d'o Partido de los Socialistas de Aragón (PSOE) qui estió deputau por o suyo partiu en as Corz d'Aragón y consellero de Presidencia (dende 1983 dica 1987).

## Biografía
Naixiu de Taust en a comarca de Cinco Villas, se licenció en Psicolochía con un Máster en Dirección d'Empresas. Fació parti dende 1973 de Reconstrucción Socialista de Aragón y empentó a suya unión con o Partido Socialista de Aragón (PSA), d'o que fería parti d'a suya secretaría cheneral en 1977. Ya integrau en o PSOE, estió entre 1978 y 1986, miembro d'a Comisión Executiva Rechional como secretario de Politica Municipal y entre 1979 y 1983 alcalde de Zuera.

Fue eslechiu como deputau en representación d'a provincia de Zaragoza en a as dos primeras lechislaturas, en as eleccions de 1983 y 1987, ocupando amás en a primera o cargo de consellero de Presidencia y Relacions Institucionals en o gubierno d'o socialista Santiago Marraco.

Morió debiu a un cáncer en 2023.

## Referencias

## Vinclos externos
*  Biografía d'Andrés Cuartero Moreno en a pachina web d'as Corz d'Aragón.
*  Ficha en a Fundación Pablo Iglesias.
Eduardo Aguilar Roger

**Eduardo Aguilar Roger** (? - 11 de chunio de 2002) estió un politico aragonés militant d'a Unión de Centro Democrático. Estió consellero por a Deputación Provincial de Zaragoza, Adchunto a la Presidencia, d'Industria, Comercio y Turismo y d'Industria y Turismo d'a Deputación Cheneral d'Aragón en os gubiernos autonomicos y preautonomicos de Gaspar Castellano y Juan Antonio de Andrés.

## Biografía
Estió o primer president de l'Asociación Empresarial de Instalaciones Eléctricas de Zaragoza y dimpués president d'a Cooperativa d'a Chicota y Meyana Empresa Aragonesa (COPYME). 

Morió l'11 de chunio de 2002

## Referencias

## Vinclos externos
*  Ficha en Experian
Pilar Ventura Contreras

**María Pilar Ventura Contreras** ye una avogada y politica aragonesa que estió consellera de Ciencia, Tecnolochía y Universidat y, posteriorment, de Sanidat d'o Gubierno d'Aragón.

## Biografía
Naixida de Zaragoza en 1958, ye licenciada en Dreito por a Universidat de Zaragoza. Funcionaria d'administración superior d'Aragón dende l'anyo 1991, estió secretaria cheneral d'o Servicio Aragonés de Salut entre 1993 y 1994. Dimpués ocupó atros cargos en a mesma administración estando dende 2000 chefa d'o servicio de Relacions Laborals y Afers Socials.

Tamién estió directora cheneral de Personal d'o departamento d'Educación, Cultura y Esporte d'o Gubierno de Aragón y directora cheneral d'a Función Publica dependient d'o departamento de Presidencia, antis d'estar nombrada Consellera de Ciencia, Tecnolochía y Universidat substituyendo a María Victoria Broto en o tercer executivo d'o socialista Marcelino Iglesias Ricou.

O 18 de chulio de 2018 ye nombrada Consellera de Sanidat dimpués d'a dimisión de l'anterior titular, Sebastián Celaya Pérez. Continará en o cargo mientres os primers meses d'o segundo gubierno de Javier Lambán, cargo que deixará o 14 de mayo de 2020, debiu a las protestas d'o personal sanitario, sindicatos y asociacions dimpués d'as suyas controvertidas declaracions en as que afirmaba que fer material de protección contra o cóvid con bolsas de vasuera estimulaba a os sanitarios. Fue reemplazar por Sira Repollés o 15 de mayo.

## Referencias
Roscoe Karns

**Roscoe Karns**, naixiu de San Bernardino (California, Estaus Unius) o 7 de setiembre de 1891 y muerto en Los Angeles (California, Estaus Unius) o 6 de febrero de 1970, estió un actor estausunidense, activo en o cine estausunidense dende meyaus d'os anyos 1910 dica meyaus d'os anyos 1960. Ye lo pai de l'actor Roscoe Todd.

D'entre la suya amplisma filmografía (actuó en casi que 150 cintas) pueden mencionar-se bel unas d'as suyas interpretacions, como en *[[The Family Honor]]* (1920, King Vidor), *[[Other Men's Daughters (cinta de 1923)|Other Men's Daughters]]* (1923, Ben F. Wilson), *[[The Ten Commandments (cinta de 1923)|The Ten Commandments]]* (1923, Cecil B. DeMille), *[[Beau Sabreur]]* (1928, John Waters), *[[Moran of the Marines]]* (1928, Frank R. Strayer), *[[Dirigible (cinta)|Dirigible]]* (1931, Frank Capra), *[[Today We Live]]* (1933, Howard Hawks), *[[Three Cheers for Love]]* (1936, Ray McCarey), *[[You and Me (cinta de 1938)|You and Me]]* (1938, *[[Footsteps in the Dark (cinta)|Footsteps in the Dark]]* (1941, Lloyd Bacon), *[[The Navy Way]]* (1944, William Berke), *[[Down Missouri Way]]* (1946, Josef Berne), *[[Onionhead]]* (1958, Norman Taurog) u *[[Man's Favorite Sport?]]* (1964, Howard Hawks).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Roscoe Karns.

## Vinclos externos

*  Roscoe Karns en Internet Movie Database.
*  Roscoe Karns en Internet Broadway Database.
*  Roscoe Karns en Find a Grave.
Rogelio Silva Gayoso

**Rogelio Silva Gayoso** (Lugo, Galicia) ye un politico y albeitar gallego que estió consellero de Politica Territorial, Chusticia y Interior d'o Gubierno d'Aragón.

## Biografía
Naixiu de Lugo en 1953 y resident en Aragón dende 1990, ha exerciu como funcionario en a Xunta de Galicia y en a Deputación Cheneral d'Aragón. Dimpués estió director d'o Laboratorio Agroambiental, chefe d'o Servicio de Planificación y Coordinación, chefe d'o Servicio de Cooperación Local y director cheneral d'Administración Local y Politica Territorial d'o Gubierno d'Aragón.

Estió nombrau consellero de Politica Territorial, Chusticia y Interior en o tercer executivo d'o socialista Marcelino Iglesias representando a o Partido Aragonés.

## Referencias

## Vinclos externos
*  En padrinos.org
Deadlock (cinta de 2021)

***Deadlock*** (títol orichinal en anglés, en aragonés ***Punto muerto***, estrenada en Aragón con o títol en castellano de ***Secuestrados***, en aragonés ***Secuestraus***) ye una cinta de cine estausunidense de cine d'intriga d'acción estrenada l'anyo 2021, dirichida por Jared Cohn seguntes un guión orichinal de Jared Cohn y Cam Cannon, con una banda sonora orichinal de Yagmur Kaplan, una dirección de fotografía de Brandon Cox, una producción cinematografica de Jon Keeyes, Corey Large y Johnny Messner ta las productoras 308, The Exchange y BondIt Media Capital y un elenco d'actors d'o cual en fan parte, entre d'atros, Patrick Muldoon, Bruce Willis, Matthew Marsden, Michael DeVorzon, Stephen Sepher, Ava Paloma, Christopher Cleveland, Kelcey Rose Weimer, Douglas Matthews, Kelly Reiter, Johnny Messner, Billy Jack Harlow y Shep Dunn.

Un fillo de Ron Whitlock (un delincuent) muere en una retada d'a Policía por trafico de drogas y un atro ye engarcholau. Ron Whitlock creye que ha de vengar-se y recruta a un grupo de mercenarios ta con éls asaltar una central hidroelectrica, mantener a toz os que se i troban como rafenas y menazar con ubrir as compuestas d'a presa ta inundar a ciudat que se troba baixo l'entibo. En o lugar se trobaba tamién Mack Karr, un antigo miembro d'o United States Army Rangers, que ye lo solo obstaclo ta los suyos plans, Tanimientres, l'exercito estausunidense tamién prepara un plan ta liberar os rafenas y l'entibo.

A cinta s'ambienta en a suya epoca actual (2021) en Cheorchia y las suyas escenas se filmoron en Cordele, Fitzgerald, Valdosta, Warwick y bels atros puestos de Cheorchia.

*Deadlock* ha recibiu bella nominación a bel premio; atamas d'ixo, no xe tracta d'un feito positivo, en estar una nominación a un Premio Golden Raspberry.

## Elenco

## Se veiga tamién
* Cine en 2021.
* Cintas de 2021.

## Referencias

## Vinclos externos
*  ''Deadlock'' en Internet Movie Database.
*  ''Deadlock'' en Rotten Tomatoes.
Joaquín Olona Blasco

**Joaquín Olona Blasco** (Zaragoza, 4 de setiembre de 1959) ye un incheniero y politico aragonés que estió consellero de Desarrollo Rural y Sustenibilidat y, posteriorment, d'Agricultura, Ganadería y Medio Ambient d'o Gubierno d'Aragón.

## Biografía
Naixió de Zaragoza o 4 de setiembre de 1959, encara que vinculau a la localidat de l'Almolda, y se graduó como Incheniero Agronomo por a Universidat Politecnica de Madrit en l'anyo 1981. Entre os anyos 1982 y 2015 treballó en a empresa privada en diferens fayenas relacionadas con a consultoría en l'ambito d'o desarrollo rural y rechional y en o campo d'a incheniería agroalimentaria y rural. Fundó a empresa Ingeniería, Estudios y Servicios, S. A. (INESA), estando o suyo president entre 1985 y 2015. Dende 2009 y dica 2015 estió decano d'o Colechio Oficial d'Incheniers Agronomos d'Aragón, Navarra y País Basco y 2006 y 2015 compatibilizó os suyos quefers como consellero delegau y director cheneral de Quasar Consultores.

O 6 de chulio de 2015 ye nombrau consellero de Desarrollo Rural y Sustenibilidat en o primer executivo d'o socialista Javier Lambán. Continará realizando as mesmas funcions con o cargo de consellero d'Agricultura, Ganadería y Medio Ambient en o segundo gubierno de Javier Lambán dica l'11 d'agosto de 2023.

## Referencias

## Vinclos externos
*  Pachina web personal
Eleanor Parker

:*Iste articlo ye sobre una actriz estausunidense; ta la historiadora d'o mesmo nombre, se veiga *'Eleanor Parker (historiadora)**.

**Eleanor Jean Parker** (conoixida como **Eleanor Parker*'), naixida de [[Cedarville (Ohio)|Cedarville]] ([[Ohio]], [[Estaus Unius]]) o [[28 de chunio]] de [[1922]] y muerta en [[Palm Springs (California)|Palm Springs]] ([[California]], [[Estaus Unius]]) o [[9 d'aviento]] de [[2013]], estió una [[actriz]] [[Estaus Unius|estausunidense]], activa en o [[cine estausunidense]] dende primerías d'os [[anyos 1940]] dica primerías d'os [[anyos 1990]], y que recibió cuantos [[Lista de premios cinematograficos|premios]] y nominacions mientres a suya carrera artistica. D'atra man, ye l'avuela de l'actor y director cinematografico [[Chasen Parker]].

D'entre la suya filmografía como actriz, pueden destacar-se bellas [[cinta]]s a on i treballó, como *Busses Roar* ([[1942]], [[D. Ross Lederman]]), *Mission to Moscow* ([[1949]], [[Michael Curtiz]]), *Crime by Night* ([[1944]], [[William Clemens]]), *Never Say Goodbye* ([[1946]], [[James V. Kern]]), *Three Secrets* ([[1950]], [[Robert Wise]]), *Scaramouche* ([[1952]], [[George Sidney]]), *Escape from Fort Bravo* ([[1953]], [[John Sturges]]), *Home from the Hill* ([[1960]], [[Vincente Minnelli]]), *Il tigre* ([[1967]], [[Dino Risi]]), u *Sunburn* ([[1979]], [[Richard C. Sarafian]]).

== Premios ==
Eleanor Parker recibió tres nominacions a lo [[Premio Oscar a la Millor Actriz]], encara que no en ganó garra: una primera nominación en [[1951]] mientres a [[23ena edición d'os Premios Oscar|23<sup>ena</sup> edición]] d'os [[Premios Oscar]] por *Caged*, dirichida por [[John Cromwell]]; una segunda nominación a l'anyo siguient, en [[1952]] mientre a [[24ena edición d'os Premios Oscar|24<sup>ena</sup> edición]] d'os Oscars, por o suyo papel en *Detective Story*, una cinta dirichida por [[William Wyler]]; y la tercera y zaguera en [[1956]] en a [[28ena edición d'os Premios Oscar|28<sup>ena</sup> edición]] d'os premios por a suya actuación en *Interrupted Melody*, dirichida por [[Curtis Bernhardt]].

Tamién recibió una nominación a lo [[Premio Globo d'Oro a la Millor Actriz en Serie de Televisión Dramatica]] en [[1970]] mientres a [[27ena edición d'os Premios Globos d'Oro|27<sup>ena</sup> edición]] d'os [[Premios Globos d'Oro]] por asuya partecipación en a [[serie de televisión]] *Bracken's World''.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Eleanor Parker.

## Vinclos externos

*  Eleanor Parker en Internet Movie Database.
*  Eleanor Parker en Internet Broadway Database.
*  Eleanor Parker en TCM Movie Database.
*  Eleanor Parker en Rotten Tomatoes.
Young Guns of Texas

***Young Guns of Texas*** (títol orichinal en anglés, en aragonés ***Chóvens pistoleros de Texas***, estrenada en Aragón con o suyo títol traduciu enta lo castellano como ***Jóvenes pistoleros de Texas***) ye una cinta de cine estausunidense de cine de western estrenada l'anyo 1962, dirichida por Maury Dexter seguntes un guión orichinal de Harry Spalding, con una banda sonora orichinal de Paul Sawtell y Bert Shefter, una dirección de fotografía de John M. Nickolaus Jr. y una producción cinematografica de Maury Dexter ta la productora cinematografica Associated Producers. Conta con un elenco d'o cual en fan parte, entre d'atros, os actors James Mitchum, Alana Ladd, Jody McCrea, Chill Wills, Gary Conway, Barbara Mansell, Robert Lowery, Troy Melton, Fred Krone, Alex Sharp, Robert Hinkle y Will Wills.

Tyler Duane ye estudiando en l'Academia Militar d'os Estaus Unius en West Pont, pero lo fan fuera en acusar a su chirmano, un oficial de l'exercito estausunidense, por haber robau fondos propiedat de l'exercito. Duane plega enta Texas ta seguir a pista d'o robo y s'une a un grupo d'hombres que buscan a recompensa que ufre l'exercito por recuperar ixos diners robaus. Un d'os miembros d'o grupo ye Morgan Coe, qui marcha en o grupo chunto con a filla d'un ganadero dimpués d'haber matau a lo capotaz de dito ganadero. Tanimientres, iste creye que su filla no ha marchau por propia voluntat y organiza un grupo ta perseguir a los perseguidors d'os ladrons. Pero cuan os apaches atacan a lo grupo de perseguidors y a lo grupo d'o ganadero, toz dos se veyen obligaus a colaborar, trobando lo ranchero que su filla s'ha casau con Morgan.

A cinta s'ambienta en Texas en bel momento indeterminau d'a segunda metat d'o sieglo XIX, y las suyas escenas se filmoron en o disierto de Sonora y en Phoenix y Tucson en Arizona, amás de localizacions en Texas (Parque Nacional Big Bend).

## Elenco

## Se veiga tamién
* Cine en 1962.
* Cintas de 1962.

## Referencias

## Vinclos externos
*  ''Young Guns of Texas'' en Internet Movie Database.
*  ''Young Guns of Texas'' en TCM Movie Database.
Ratlam

**Ratlam** (en hindi रतलाम) ye una ciudat d'a India d'o estau de Madhya Pradesh. Teneba una población de 264.914 habitants en 2011.

## Referencias
Nowhere to Run (cinta de 1993)

:*Iste articlo ye sobre una cinta estausunidense de cine d'acción de l'anyo 1993; ta atros usos, se veiga *'Nowhere to Run.***


***Nowhere to Run*** (títol orichinal en [[Idioma anglés|anglés]], en [[Idioma aragonés|aragonés]] ***Garra puesto ta correr***, estrenada en [[Aragón]] con o títol en castellano de ***Sin escape (ganar o morir)***, en aragonés ***Sin escape (ganar u morir)**') ye una cinta de cine estausunidense de cine d'acción estrenada l'anyo 1993, dirichida por Robert Harmon seeguntes un guión adaptau por Joe Eszterhas, Leslie Bohem y Randy Feldman (basau en una historia de Joe Eszterhas y Richard Marquand), con una banda sonora orichinal de Mark Isham, una dirección de fotografía de David Gribble y una producción cinematografica de Gary Adelson y Craig Baumgarten ta la productora cinematografica Columbia Pictures. Fan parte de l'elenco d'actors d'a cinta, entre d'atros, Jean-Claude Van Damme, Rosanna Arquette, Kieran Culkin, Ted Levine, Tiffany Taubman, Joss Ackland, Edward Blatchford, Anthony Starke, James Greene, John Finn, John Kerry y Tony Epper.

Sam Gillen viacha en un autobús penitenciario y lo suyo amigo Billy li zarra lo paso con un auto y lo libera, pero queda mortalment feriu. Sam consigue fuyir, trobando los diners d'o zaguer robo en o maletero de l'auto, ta albandonar l'auto bien luego. Veye una casa ocupada por una muller y dos ninos y i dentra nomás que porque amenista un salero, y i torna a la nueit siguient ta devolver-lo. Un d'os ninos, Mike, lo descubre y se'n fa amigo. Clydie Anderson, la mai de Mike, ye menazada por Franklin Hale, un promotor immobiliario que quiere construyir una unbanización de luxo y amenista las suyas tierras, y la presiona a traviés de Dunston, o suyo farute, pero tamién a traviés d'o "sheriff" Lonnie Poole, qui amás tien una relación sentimental con a muller. Sam interviene cuan Dunston ye atacando a Clydie, y la muller li diz que puet dormir en o suyo granero. Poquet a poquet Sam s'implica en a luita d'a muller, pero lo problema ye que sabe perfectament que ye buscau por a Policía.

A cinta s'ambienta en a suya epoca actual (1993) en bel puesto indeterminau d'os Estaus Unius y las suyas escenas se filmoron en Culver City, Los Angeles, Occidental, Santa Barbara, Santa Rosa y atros puestos de California, amás d'en os Sony Pictures Studios en Culver City.

Se trata d'una cinta que ha recibiu bella nominación a bel premio, encara que no a garra premio d'os mas conoixius u destacaus.

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''Nowhere to Run'' en Internet Movie Database.
*  ''Nowhere to Run'' en Box Office Mojo.
Inferno (cinta de 1999)

:*Iste articlo ye sobre una cinta estausunidense de cine d'intriga d'acción estrenada en 1999; ta atros usos, se veiga *'Inferno***.


***Inferno*** (títol orichinal en [[Idioma anglés|anglés]], en [[Idioma aragonés|aragonés]] ***Infierno***, estrenada en [[Aragón]] con o títol en anglés de ***Van Damme's Inferno***, en aragonés ***Infierno de Van Damme**') ye una cinta de cine d'acción coproducida por o cine estausunidense y lo cine francés estrenada l'anyo 1999, dirichida por John G. Avildsen seguntes un guión orichinal de Tom O'Rourke, con una banda sonora orichinal de Bill Conti, una dirección de fotografía de Ross A. Maehl, una producción cinematografica de Lawrence Levy, Evzen Kolar y Jean-Claude Van Damme ta las productoras Long Road Productions, KPI Productions, Davis Films, Lomax Productions y PM Entertainment Group y un elenco d'actors d'o cual en fan parte, entre d'atros, Jean-Claude Van Damme, Danny Trejo, Pat Morita, Gabrielle Fitzpatrick, Larry Drake, Vincent Schiavelli, David "Shark" Fralick, Silas Weir Mitchell, Jonathan Avildsen, Lee Tergesen, Jaime Pressly, Bill Erwin, Ford Rainey, Kevin West, Robert Symonds, Priscilla Pointer, Evelyn Guerrero, Lisa McCullough, Nikki Bokal, Kelly Ewing, Ray Chang, Steve Adell, Ed Trotta, Paul Koslo, Brett Harrelson y Jeff Kober.

Eddie Lomax conduz una motocicleta y cuan s'estrofalla, prencipia a beber alcol dica perder o sentiu. En dispertar, troba a lo suyo amigo Johnny Sixtos, a qui conoix de l'exercito. Eddie li confiesa que ye pensando en o suicidio, acorau en remerar de contino las atrocidaz que heban cometiu mientres a suya pertenencia a l'exercito, y que li deixará la suya motocicleta en morir. Prencipia a disparar a l'azar y un disparo impacta en un cambión. D'él baixan tres chirmans, que fan fuyir a Johnny, deixan por muerto a Eddie y roban a suya moto y la suya arma. Johnny leva a Eddie enta casa suya dica que cura, y dimpués iste marcha dezaga d'os tres chirmans en busca de venganza, segunido-los dica lo lugar a on i viven y tienen atemorizada a la suya población, conseguindo que bellas personas l'aduyen u colaboren con él, especialment dende que libera a lo tío d'os tres chirmans, a qui teneban zarrau en una cambra habendo-li robau o suyo negocio.

A cinta s'ambienta en a suya epoca actual (1999) en Loisiana y las suyas escenas se filmoron en Lancaster, lo disierto Mojave y atros puestos de California.

## Elenco

## Se veiga tamién
* Cine en 1999.
* Cintas de 1999.

## Referencias

## Vinclos externos
*  ''Inferno'' en Internet Movie Database.
*  ''Inferno'' en TCM Movie Database.
Marta Gastón Menal

**Marta Gastón Menal** (Uesca, 2 de febrero de 1973) ye una economista y politica aragonesa que estió consellera d'Economía, Industria y Emplego y, posteriorment, d'Economía, Planificación y Emplego d'o Gubierno d'Aragón.

## Biografía
Gastón se graduó en Economicas en a Universidat de Zaragoza, y treballó como chestora comercial d'empresas en Ibercaja. Fue eslechida senadora en as Corz Chenerals por a provincia de Uesca en as eleccions de 2004, y concellera d'o Concello de Uesca en 2007. En as eleccions de 2008, se presentó por a provincia de Uesca a o Congreso d'os Deputaus, estando eslechida.

En o primer gubierno d'o socialista Javier Lambán fue nombrada consellera d'Economía, Industria y Emplego d'o Gubierno d'Aragón, continando en a siguient lechislatura como Consellera d'Economía, Planificación y Emplego.

## Referencias
Felipe Faci Lázaro

**Felipe Faci Lázaro** (Zaragoza, 1959) ye un economista y politico aragonés que estió consellero d'Educación, Cultura y Esporte d'o Gubierno d'Aragón.

## Biografía
Ye licenciau en Ciencias Economicas y Empresarials por a Universidat de Zaragoza. Estió secretario cheneral tecnico d'o departamento d'Educación, Cultura y Esporte d'o Gubierno d'Aragón entre 2015 y 2019, cuan fue nombrau consellero d'o departamento en o segundo executivo de Javier Lambán.

## Referencias

## Vinclos externos
*  En X
*  En Linkedin
Sebastián Celaya Pérez

**Sebastián Celaya Pérez** (Uesca, 1953) ye un medico y politico aragonés que estió consellero de Sanidat d'o Gubierno d'Aragón.

## Biografía
Ye licenciau en Medicina y Cirurchía y doctor en Medicina por a Universidat de Zaragoza. Estió cherent d'os hespitals Royo Villanova (1999-2002) y Clinico Universitario de Zaragoza (2002-2007). En 2015 ye nombrau consellero de Sanidat en o primer executivo de Javier Lambán.

## Referencias

## Vinclos externos
*  Ficha en Academia Española de Nutrición y Dietética
*  En Linkedin
Capitan Fuoco

***Capitan Fuoco*** (títol orichinal en italiano, en aragonés ***Capitán Fuego***, estrenada en Aragón con o suyo títol traduciu enta lo castellano como ***El capitán Fuego***, en aragonés ***O capitán Fuego***) ya una cinta de cine d'aventuras coproducida por o cine italiano y lo cine francés, estrenada en 1958, dirichida por Carlo Campogalliani seguntes un guión orichinal de Carlo Campogalliani, Isabella Conino, Gino Mangini, Vittorio Nino Novarese y Emimmo Salvi, con una banda sonora orichinal de Carlo Innocenzi, una dirección de fotografía de Bitto Albertini, una producción cinematografica de Giuliano Simonetti y un elenco d'o cual en fan parte Lex Barker, Rossana Rory, Massimo Serato, Anna Maria Ferrero, Paul Muller, Carla Calò, Herbert A.E. Böhme, Dante Maggio, Piero Lulli, Livio Lorenzon, Luigi Cimara, Furio Meniconi, Mario Meniconi, Umberto Fiz, Andrea Scotti, Luigi Tosi, Gino Scotti, Luigi Guasco, Lilly Furia y Tonino Stoppa, entre d'atros actors.

Pietro ye un cazador furtivo en as tierras d'o conte de Roccalta, y bel día ye deteniu y actúa con una mica de prepotencia dabant d'a suya filla Elena de Rocalta. Tanimientres, interviene cuan o barón Oddo de Serra maltracta a los campesins d'o suyo propio ducau. Cuan os campesins d'Oddo fuyen enta las tierras d'o conte de Roccalta, Serra fa asasinar a lo conte Gualtiero di Rocalta, pero lo fan con una flecha que ye la mesma que fa servir Pietro, con a cual cosa Elena de Roccalta el creye culpable d'a muerte de su pai. Mientrestanto, Pietro s'ha convertiu ta los campesins en o "capitán Fuego". Cuan Oddo de Serra asalta las tierras de Rocalta con a excusa de perseguir a Pietro y los suyos hombres maltractan a los campesins de Roccalta, lo fan sin conoiximiento d'Elena, pero las chents creyen que ella lo ha ordenau y atacan o suyo castiello, que ha quedau desguarniu por órdens d'Oddo, y ye Pietro qui la salva, demostrando-li amás que qui ordenó l'asasinato de su pai estió Oddo. Pero cuan Oddo consigue asechar a los campesins, Pietro y Elena ista decide entregar-se ta salvar a los atros, encara que lo fa sin que Pietro en sepa cosa y iste creye que l'ha traicionau. No ye que dica que una mesacha li diz que Pietro conoix que l'ha feito baixo coacción, y Pietro decide marchar ta liberar-la.

A cinta s'ambienta mientres o sieglo XIII en bel puesto indeterminau d'Italia.

## Elenco

## Se veiga tamién
* Cine en 1958.
* Cintas de 1958.

## Referencias

## Vinclos externos
*  ''Capitan Fuoco'' en Internet Movie Database.
Gunslinger (cinta)

:*Iste articlo ye sobre una cinta estausunidense de western de 1956; ta atros usos, se veiga *'Gunslinger***.


***Gunslinger*** (títol orichinal en [[Idioma anglés|anglés]], en [[Idioma aragonés|aragonés]] ***Pistolero***, estrenada en [[Aragón]] con o títol en [[Idioma castellano|castellano]] d***'El sheriff de Oracle***, en aragonés ***O sheriff d'Oracle**') ye una cinta de cine de western de cine estausunidense estrenada l'anyo 1956, dirichida por Roger Corman seguntes un guión orichinal de Charles B. Griffith y Mark Hanna, una dirección de fotografía de Frederick E. West, una banda sonora orichinal de Ronald Stein, una producción cinematografica de Roger Corman ta la suya productora cinematografica Roger Corman Productions y un elenco d'o cual en fan parte Beverly Garland, John Ireland, Allison Hayes, Martin Kingsley, Jonathan Haze, Margaret Campbell, Bruno VeSota, Chris Alcaide, Dick Miller, William Schallert y Kermit Maynard, entre d'atros actors.

Cuan Scott, o "sheriff" d'Oracle ye asasinau, su muller en ixe mesmo momento dispara contra uno d'os asasins y lo mata. En Oracle (que ye lo nombre d'o lugar) asperan que i plegue Sam Bass, un famoso "sheriff", pero en l'entierro Rose Hood, la muller d'a victima, reconoix a un atro asaltant y lo mata. Como denguno no tien garra intrés en estar "sheriff", Rose demana y obtién estar-lo ella. A suya primera suya actuación ye ordenar a Erica Page, la propietaria d'o "saloon", que zarre lo local a las 3 d'a nueit, cosa que ella no fa en decindo-le que ye ubierto 24 horas. Finalment zarra, pero li ordena a Jake, un emplegau suyo que ye enamorau d'ella, que contracte a un famoso pistolero, Cane Miro. A la vegada, se conoix que Erica ha invertiu toz os suyos diners en crompar muitas propiedaz en os puesto a on aspera que se i construya la gara d'o nuevo ferrocarril que ha de plegar eta Oracle. Cuan Cane plega enta Oracle, se fa amigo de Rose, qui pareixe enamorar-se d'él, encara que no sabe que Erica ha contractau a Cane ta matar-la a ella.

A cinta s'ambienta en Texas en bel momento indeterminau d'o sieglo XIX, y las suyas escenas se filmoron en o rancho Iverson y atras localizacions en Los Angeles (California).

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''Gunslinger'' en Internet Movie Database.
*  ''Gunslinger'' en Letterboxd.
*  ''Gunslinger'' en TCM Movie Database.
Thiruvananthapuram

**Thiruvananthapuram**, antis mas **Trivandrum**, ye una ciudat d'a India y la capital d'o estau de Kerala. Teneba una población de 752.490 habitants en 2011.

## Referencias
Kozhikode

**Kozhikode** (en malayalam കോഴിക്കോട്), antis mas **Calicut**, ye una ciudat d'a India d'o estau de Kerala. Teneba una población de 432.097 habitants en 2011.

## Referencias
Katni

**Katni** (en hindi कटनी), u tamién **Murwara**, ye una ciudat d'a India d'o estau de Madhya Pradesh. Teneba una población de 221.883 habitants en 2011.

## Referencias
Maggie Grace

**Maggie Grace** (nombre artistico de **Margaret Grace Denig**), naixida de Worthington (Ohio, Estaus Unius) o 21 de setiembre de 1983, ye una actriz estausunidense, activa en o cine estausunidense dende primerías d'os anyos 2000 y con cuantos premios recibius mientres a suya carrera cinematografica.

D'entre la suya filmografía, pueden mencionar-se bellas cintas a on i ha treballau, como *[[The Jane Austen Book Club (cinta)|The Jane Austen Book Club]]* (2007, Robin Swicord), *[[Malice in Wonderland (cinta de 2009)|Malice in Wonderland]]* (2009, Simon Fellows), *[[Decoding Annie Parker]]* (2013, Steven Bernstein), *[[We'll Never Have Paris]]* (2014, Simon Helberg y Jocelyn Towne), *[[The Scent of Rain and Lightning]]* (2017, Blake Robbins), u *[[The Secret Art of Human Flight]]* (2023, H.P. Mendoza).

## Filmografía
### Cintas

### Series de televisión

## Referencias

## Se veigatamién
* Cintas interpretadas por Maggie Grace.

## Vinclos externos

*  Maggie Grace en Instagram.
*  Maggie Grace en Internet Movie Database.
Aeropuerto Chuan-Pavlo II

**Aeropuerto Chuan-Pavlo II** puet fer referencia a:

* L**'[[aeropuerto de Cracovia-Chuan-Pavlo II]]**, un **aeropuerto** situau en a ciudat de Cracovia, Polonia.
* L**'[[aeropuerto de Ponta Delgada-Chuan-Pavlo II]]**, un **aeropuerto** situau en a lodalidat de Ponta Delgada, Portugal.
Tom Arnold

**Tom Arnold** (nombre artistico de **Thomas Duane Arnold**), naixiu d'Ottumwa (Iowa, Estaus Unius) o 6 de marzo de 1959, ye un actor estausunidense, activo en o cine estausunidense dende primerías d'os anyos 1980.

D'entre la suya filmografía como actor, pueden mencionar-se bellas cintas a on i ha treballau, como *[[Hero (cinta de 1992)|Hero]]* (1992, Stephen Frears), *[[Undercover Blues]]* (1993, Herbert Ross), *[[True Lies]]* (1994, James Cameron), *[[Nine Months]]* (1995, Chris Columbus), *[[The Stupids (cinta)|The Stupids]]* (1996, John Landis), *[[National Lampoon's Golf Punks]]* (1998, Jill Mazursky), *[[Exit Wounds]]* (2001, Andrzej Bartkowiak), *[[Soul Plane]]* (2004, Jessy Terrero), *[[Homo Erectus (cinta)|Homo Erectus]]* (2007, Adam Rifkin), *[[April Showers (cinta de 2009)|April Showers]]* (2009, Andrew Robinson), *[[Hit and Run (cinta de 2012)|Hit and Run]]* (2012, David Palmer y Dax Shepard), *[[The Curse of Downers Grove]]* (2015, Derick Martini), u *[[Ape vs. Monster]]* (2021, Daniel Lusko).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Tom Arnold.

## Vinclos externos

*  Tom Arnold en Internet Movie Database.
Firecreek

***Firecreek*** (títol orichinal, estrenada en Aragón con o títol en castellano de ***Los malvados de Firecreek***, en aragonés ***Os malvaus de Firecreek***) ye una cinta de cine de western de cine estausunidense estrenada l'anyo 1968, dirichida por Vincent McEveety seguntes un guión orichinal de Calvin Clements Sr., con una banda sonora orichinal d'Alfred Newman, una dirección de fotografía de William H. Clothier y una producción cinematografica de Philip Leacock y John Mantley ta las productoras Warner Bros.-Seven Arts y John Mantley Productions. Fan parte de l'elenco d'actors d'a cinta, entre d'atros, James Stewart, Henry Fonda, Inger Stevens, Jacqueline Scott, Gary Lockwood, Dean Jagger, Ed Begley, Jay C. Flippen, Jack Elam, James Best, BarBara Luna, Brooke Bundy, J. Robert Porter, Morgan Woodward, John Qualen, Louise Latham y Athena Lorde.

Fireckeek ye un lugarón bien mielsudo, a on mai no i pasa cosa. Lo solo "sheriff" d'o lugar ye Johnny Cobb, qui lo ye nomás que a tiempo parcial. Su muller ye bien amán d'alumbrar, y como vive en una grancha una mica luent d'o lugar, marcha enta allá on sus fillos ta que no caparronien. Ixe mesmo dóa plega en Firecreek una banda de pistoleros farutes mandada por Bob Larkin, qui ye feriu dimpués d'o suyo zaguer treballo. En veyer que en ixe lugarón deguno no lis puet fer cara, deciden remanir-ie mientres que Larkin se recupera. Ista prencipia a intresar-se por una muller d'o lugar, Evelyn, que pareixe estar vídua dende fa anyos. Pero los suyos hombres s'aborren muito y prencipian a aguitoniar a los habitants de Firecreek. Larkin lis deixa fer, y Cobb creye que ye millor no provocar problemas y tampoco no preba de forzar a situación. Ixa nueit os hombres de Larkin deciden violar a una muller india que vive en o lugar con su fillo y un choven d'o lugar, Arthur, ye qui intervien, matando a u d'os hombres de Larkin en o proceso, encara que no l'ha feito intencionadament. Atamas d'ixo, los atros hombres de Larkin quieren aforvar-lo, pero Cobb consigie salvar-lo zarrando-lo en a garchola. Ixa nueit li dicen a Cobb que su su muller ye alumbrando y marcha enta casa suya. Mientres a suya ausencia los hombres de Larkin dentran en a garchola y, con a pasividat de toz os habitants de Firecreel, l'aforcan. Ixo fica a toz dabant d'un grieu problema: acceptar estar baixo las coaccions d'os farutes u fer-lis casa, y lo problema ye que en realidat toz os habitants d'o lugarón, cadaguno d'una traza diferent, i son chustament porque mai no han queriu encarar os problemas d'a vida y en Firecreek podeban vivir amagando-lo.

A cinta s'ambienta en bel momento indeterminau d'o sieglo XIX en bel puesto igualment indeterminau de l'ueste d'Estaus Unius y las suyas escebas se filmoron en Agoura Hills (California) y Sedona (Arizona), amás d'en os Warner Brothers Burbank Studios en Burbank, tamién en California.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Firecreek'' en Internet Movie Database.
*  ''Firecreek'' en TCM Movie Database.
*  ''Firecreek'' en l**[[American Film Institute Catalog]]'' de l**American Film Institute''.
Visakhapatnam

**Visakhapatnam** (en telugú విశాఖపట్నం) ye una ciudat d'a India d'o estau d'Andhra Pradesh. Teneba una población de 1.728.128 habitants en 2011.

## Referencias